Diari Oficial de la Generalitat Valenciana


Sumari del DOGV 5582, del 22-08-2007 (2007/10606)

Notificació a Orión Impresiones, SL. Expedient número 006/07-A.
---------------------------------------------------------------

### Dades del document

Número de DOGV
:   5582

Data del DOGV
:   22-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10605


Data del document
:   16-07-2007

Organisme emissor
:   Conselleria d'Infraestructures i Transport

Tipus de document
:   Edicte

Notificació a Orión Impresiones, SL. Expedient número 006/07-A. [2007/10469]  
Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal d'Orión Impresiones, amb domicili al Campello que s'ha dictat el laude en l'expedient 031/06-A com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
Alacant, dotze d'abril de dos mil set. A les 10.00 hores es constituïx la Junta Arbitral del Transport d'Alacant en la seu de l'av. d'Aguilera 1-6a planta, pels membres expressats al marge, a fi de dictar el laude arbitral sobre la controvèrsia plantejada en l'expedient 006/07-A, promogut per Transportes Ochoa, SA, amb domicili a Alacant contra Orión Impresiones, SL, amb domicili al Campello en relació amb la reclamació següent: impagament de ports per 22 servicis de transport realitzats en els mesos de juny, juliol i agost de 2006 entre Cocentaina, el Campello i Alacant, per valor de 373,80 € (tres-cents setanta-tres amb huitanta euros) IVA inclòs així com l'abonament de les despeses financeres generades estimades en 14,50 € (catorze amb cinquanta euros). Comença la vista oral sense la compareixença de la reclamada, encara a pesar d'haver sigut citada en el termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Ángel Jiménez Lara degudament acreditat que ratifica la demanda i quantia expressades.   
Així mateix són aportats a l'expedient, com a prova documental, albarans justificatius de l'arreplegada i entrega de les diferents partides que constituïxen estos la facturació el muntant de la qual és objecte d'esta reclamació (números de factura 4620.00848, 4620.01584 i 4620.01022 de 30 de juny, de 31 de juliol i 31 d'agost de 2006 respectivament).  
Atés la Junta Arbitral que es complixen en este cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, en tant que afecta les qüestions competencials de les juntes arbitrals de transport.  
Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que s'han exposat abans, s'arriba per unanimitat al laude següent:  
Estimar la demanda interposada per Transportes Ochoa, SA, contra Orión Impresiones, SL, per considerar formalitzat el contracte i realitzades les prestacions convingudes sense que s'haja provat el pagament dels ports meritat. Conseqüentment amb allò que s'ha exposat procedix que Orión Impresiones, SL, abone a Transportes Ochoa, SA, la quantitat de 373,80 € (tres-cents setanta-tres amb huitanta euros) inclòs l'IVA, en concepte de ports després de liquidació, més els interessos legals de demora a què hi haguera lloc des del moment de la interposició de la demanda el 15 de febrer de 2007 fins a la data d'este laude.  
Contra esta resolució arbitral únicament es pot posar recurs d'anul·lació davant de l'Audiència Provincial que haurà de presentar-se en els deu dies següents al de la seua notificació, o d'aclariment, en els cinc dies següents al de l'expressada notificació. Contra el laude arbitral ferm només es pot interposar recurs de revisió, de conformitat amb el que establix la legislació processal per a les sentències processals fermes. I perquè conste, s'arxive i es trasllade a les parts firmen els membres de la Junta al lloc i en la data indicats.   
Alacant, 16 de juliol de 2007.- El president de la Junta Arbitral de Transports d'Alacant: Manuel J. Gálvez Acero.